stanford-oval/wikipedia huggingface dataset:
Palmikkoneule
Palmikkoneuleen suunnittelu

Ennen neuleen aloittamista kannattaa palmikkokuviosta tehdä mallitilkku oikean neuletiheyden varmistamiseksi. Mittaamista varten mallitilkku kannattaa asettaa tasaiselle alustalle ja mitata 10×10 cm:n alue tilkun keskeltä. Kokonaisuudessaan mallitilkun on siis oltava tuota kokoa isompi. Oikealla mitalla varmistetaan, että neuleesta tulee halutun kokoinen.
Mallitilkku kannattaa tehdä erityisesti silloin, jos vaihtaa ohjeessa ollutta lankaa. Langan paksuus – ja siten puikkojen koko – vaikuttavat olennaisesti neuletiheyteen ja silmukkamäärään. Lisäksi langan erilainen koostumus tai kierre voivat muuttaa neulepinnan ulkonäköä. Palmikkoneule joustaa, joten se voikin korvata joustavan neuleen esimerkiksi sukan tai lapasten reunoissa.
Palmikkoneulepaita
Apupuikkoja
Pepsiini

Pepsiini ja pepstatiini
Pepsiini (EC 3.4.23.1) on mahalaukun aktiivinen proteiineja hajottava entsyymi eli proteaasi. Sitä muodostuu maharauhasten pääsolujen erittämästä pepsinogeenista, joka aktivoituu maharauhasten katesolujen erittämän suolahapon luomassa happamassa ympäristössä ja jo olemassa olevan pepsiinin vaikutuksesta. Pepsinogeeni aktivoituu pepsiiniksi alle 5 pH:ssa hitaasti, mutta alle 3 pH:ssa varsin nopeasti. Aktivoituessaan pepsiiniksi pepsinogeenistä irtoaa 42 aminohappotähteen pituinen pätkä.
Pepsiini pilkkoo mahalaukkuun saapuneen ruoan proteiineja peptideiksi ja aminohapoiksi. Nämä stimuloivat mahalaukun limakalvon G-soluja erittämään gastriinia, joka vuorostaan saa mahalaukun parietaalisolut erittämään suolahappoa.
Elimistö valmistaa pepsiinin epäaktiivisen välivaiheen kautta, koska jos pepsiini pääsisi toimimaan solun sisällä, pilkkoisi se solun elintärkeitä proteiineja aiheuttaen solun toiminnan lakkaamisen tai solukuoleman.
Pepsiinin CAS-numero on 9001-75-6, entsyyminumero EC 3.4.23.1 ja ATC-koodi A09AA03.
Aiheesta muualla

Lääkealan turvallisuus- ja kehittämiskeskus (Fimea): ATC-luokitus[vanhentunut linkki]
DrugBank: Pepsin (englanniksi)
Enzyme Database - BRENDA: Information on EC 3.4.23.1 - pepsin A (englanniksi)
Kyoto Encyclopedia of Genes and Genomes (KEGG): Pepsin A (englanniksi)
Padania

Pohjoisen liiton ehdotus Padanian lipuksi.
Padania tavallisimman määritelmän mukaan.
Padania on nimitys, jolla Pohjoisen liitto -niminen italialainen puolue kutsuu Pohjois-Italiaa. Pohjoisen liitto pyrkii saavuttamaan suuremman itsehallinnon Italian alueille ja etenkin erottamaan vauraan pohjoisosan köyhemmästä etelästä. Nimi juontuu Pojoen latinankielisestä nimestä. Pohjoisen liitto julisti alueen itsenäiseksi muutama vuosi sittenmilloin?, mutta tällä ei ollut muuta kuin symbolista arvoa.
Paul Kessany

| 0 | 1 | 2 |
| --- | --- | --- |

Henkilötiedot
Koko nimi: Paul Ulrich Kessany Zategwa
Syntymäaika: 16. maaliskuuta 1985 (ikä 39)
Syntymäpaikka: Lambaréné, Gabon
Pelipaikka: keskikenttäpelaaja
Pituus: 177 senttimetriä
Seura
Seura:  Istres
Pelinumero: 12
Seurat
| Vuodet | Seura | O (M) |
| 2002–2005 2006–2007 2007–2008 2008–2009 2009– |  USM Libreville  FC 105 Libreville  Zestafoni  Hapoel Ironi Kiryat Shmona  Istres |   29 (3) 13 (0) 21 (0) |
Maajoukkue
| 2002– |  Gabon | 38 (0) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2010.  Maajoukkueuran tilastot päivitetty 18. kesäkuuta 2010.
Paul Ulrich Kessany Zategwa (s. 16. maaliskuuta 1985 Lambaréné) on gabonilainen jalkapalloilija. Keskikentällä pelaava Kessany edustaa Ligue 2:ssa Istresiä.
Ura

Kessany aloitteli jalkapalloilun kotimaassaan USM Librevillessä ja pelasi myös FC 105 Librevillessä ennen siirtymistään Eurooppaan. Hän vietti muutaman kauden Georgiassa ja Israelissa, kunnes siirtyi Ranskaan Istresiin.
Ura > Maajoukkueura

Kessany on pelannut Gabonin maajoukkueessa vuodesta 2002 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Aiheesta muualla

National Football Teams (englanniksi)
Gabonin joukkue – Jalkapallon AM-kilpailut 2010
1 Ovono |
2 Ambourouet |
3 Copa |
4 Nguéma Obame |
5 Ecuele Manga |
6 Akouassaga |
7 N'Guéma |
8 Cousin |
9 P-E. Aubameyang |
10 Djissikadie |
11 Mouloungui |
12 Aubameyang |
13 Mbanangoyé |
14 Kessany |
15 A. Do Marcolino |
16 Nguéma Békalé |
17 Apanga |
18 Moubamba |
19 Moundounga |
20 F. Do Marcolino |
21 Issiémou |
22 Moto |
23 Méyé |
Valmentaja Giresse
Casino Arena

| Casino Arena |
| --- | --- |
 HS75 (vas.), Toni-Seelos-Olympiaschanze (oik.).
Sijainti
Paikkakunta:   Reith bei Seefeld ja Telfs, Itävalta
Katsomopaikat:  25 000
Koordinaatit:  47°19′19″N, 11°10′36″E
Avattu:  1931
Remontoitu:  1962, 1975, 2001–2003, 2010
Purettu:  K50, K37, K20 (2003)
Seura:  SC Seefeld
Toni-Seelos-Olympiaschanze

K-piste:  99 metriä
Mäkikoko:  109 metriä
Mäkiennätys:  113,0 metriä  Ryōyū Kobayashi (2.3.2019)
Naisten mäkiennätys:  108,5 metriä  Nika Križnar (2.3.2019)
Avattu:  1931
Remontoitu:  1962, 1975, 2002, 2010
Muovitus:  Ei
Vauhtimäen pituus:  90,85 m
Vauhtimäen kulma:  34°
Keulan pituus:  5,77 m
Keulan korkeus:  2,46 m
Keulan kulma:  11,5°
Alastulorinteen kulma:  33,3°
Toni-Seelos-HS75
K-piste:  68 metriä
Mäkikoko:  75 metriä
Mäkiennätys:  81,0 metriä  Anže Lanišek (14.1.2012)
Naisten mäkiennätys:  79,5 metriä  Sara Takanashi (12.1.2012)
Avattu:  16.11.2010
Muovitus:  Ei
Vauhtimäen pituus:  68,61 m
Vauhtimäen kulma:  30°
Keulan pituus:  6 m
Keulan korkeus:  1,9 m
Keulan kulma:  9,5°
Alastulorinteen kulma:  34,2°
Casino Arena on kahden hyppyrimäen muodostama mäkihyppystadion Nordic Center Seefeldissä Telfsissä ja Reith bei Seefeldissa Itävallassa. Lisäksi stadionilla sijaitsi kolme pienempää hyppyrimäkeä (K50, K37, K20), jotka purettiin vuonna 2003.
Toni-Seelos-Olympiaschanze

Toni-Seelos-Olympiaschanzesta hypätään nykyisin enimmäkseen yhdistetyn maailmancupin osakilpailuja ja Alpen Cupia.
Toni-Seelos-Olympiaschanze > Historia

Seefeldin ensimmäinen hyppyrimäki, Jahnschanze, rakennettiin vuonna 1931 ja vuonna 1948 se nimettiin alppihiihtolegenda Anton Seelosin mukaan.
Vuoden 1962 remontissa luonnonmäen tilalle rakennettiin 14,5 metriä korkea hyppytorni, K-piste oli 72,5 metrissä. Vuoden 1975 remontissa K-piste siirrettiin 72,5 metristä 82 metriin. Vuoden 2002 remontissa K-piste siirrettiin 82 metristä 90 metriin ja HS-piste asetettiin aluksi 98 metriin ja seuraavana vuonna HS-piste siirrettiin 100 metriin. Huhtikuussa 2010 vanha hyppyrimäki purettiin ja tilalle rakennettiin uusi hyppyrimäki (K99 HS109).
Toni-Seelos-Olympiaschanzessa on järjestetty talviolympialaisten normaalimäkikilpailut vuosina 1964 ja 1976, sekä hiihdon maailmanmestaruuskilpailujen normaalimäkikilpailut vuosina 1985 ja 2019. Siinä on myös järjestetty talviuniversiadit vuonna 2005.
Toni-Seelos-Olympiaschanze > Historia > Arvokilpailuvoittajat

Talviolympialaisissa 1964 normaalimäen kilpailun voitti Veikko Kankkonen ja talviolympialaisissa 1976 normaalimäen kilpailun voitti itäsaksalainen Hans-Georg Aschenbach.
Vuoden 1985 MM-kilpailuissa normaalimäen kilpailun voitti itäsaksalainen Jens Weißflog. MM-kilpailuissa 2019 miesten normaalimäen kilpailun voitti puolalainen Dawid Kubacki avauskierroksen sijalta 27, naisten kilpailun voitti norjalainen Maren Lundby ja sekajoukkuemäen voitti Saksa joukkueella Katharina Althaus, Markus Eisenbichler, Juliane Seyfarth ja Karl Geiger.
Talviuniversiadeissa 2005 miesten kilpailun voitti itävaltalainen Manuel Fettner, naisten kilpailun voitti itävaltalainen Daniela Iraschko ja joukkuekilpailun voitti Slovenia joukkueella Anže Damjan, Mateuz Sparovec, Rok Urbanc ja Nejc Frank.
Toni-Seelos-Olympiaschanze > Mäkiennätyksen kehittyminen (miehet)

Virallisen mäkiennätyksen 113,0 metriä on hypännyt Ryōyū Kobayashi, epävirallisen mäkiennätyksen 114,5 metriä on hypännyt Marjan Jelenko.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1963 |  Georg Thoma | 76,5 m |  |  |
| 31.1.1964 |  Karl-Heinz Munk | 77,0 m | Talviolympialaiset 1964 |  |
| 31.1.1964 |  Józef Przybyła | 78,0 m | Talviolympialaiset 1964 |  |
| 31.1.1964 |  Toralf Engan | 79,0 m | Talviolympialaiset 1964 |  |
| 31.1.1964 |  Josef Matouš | 80,5 m | Talviolympialaiset 1964 | K72,5-mäen mäkiennätys |
| 7.2.1976 |  Bernd Eckstein | 80,5 m | Talviolympialaiset 1976 |  |
| 7.2.1976 |  Ernst von Grünigen | 80,5 m | Talviolympialaiset 1976 |  |
| 7.2.1976 |  Reinhold Bachler | 80,5 m | Talviolympialaiset 1976 |  |
| 7.2.1976 |  Jaroslav Balcar | 81,0 m | Talviolympialaiset 1976 |  |
| 7.2.1976 |  Hans-Georg Aschenbach | 84,5 m | Talviolympialaiset 1976 |  |
| 26.1.1985 |  Miroslav Polák | 90,0 m | MM-kilpailut 1985 |  |
| 26.1.1985 |  Jens Weißflog | 91,0 m | MM-kilpailut 1985 | K82-mäen mäkiennätys |
| 1.1.2003 |  Christian Nagiller | 94,5 m | Continental Cup |  |
| 1.1.2003 |  Christian Nagiller | 97,5 m | Continental Cup | HS98-mäen mäkiennätys |
| 1.1.2004 |  Christian Nagiller | 98,5 m | Continental Cup |  |
| 25.1.2004 |  Tobias Bogner | 103,0 m | FIS Race | HS100-mäen mäkiennätys |
| 16.12.2010 |  Adam Cieślar | 103,5 m | Yhdistetyn Alpen Cup |  |
| 16.12.2010 |  Marjan Jelenko | 106,5 m | Yhdistetyn Alpen Cup |  |
| 16.12.2010 |  Michael Schuller | 106,5 m | Yhdistetyn Alpen Cup |  |
| 17.12.2010 |  Ulrich Wohlgenannt | 106,5 m | Alpen Cup |  |
| 17.12.2010 |  Thomas Diethart | 111,0 m | Alpen Cup |  |
| 17.12.2010 |  Marjan Jelenko | 113,0 m | Yhdistetyn Alpen Cup |  |
| 18.12.2010 |  Marjan Jelenko | 114,5 m | Yhdistetyn Alpen Cup | HS109-mäen pisin hyppy |
| 28.2.2019 |  Sebastian Colloredo | 97,0 m | MM-kilpailut 2019 |  |
| 28.2.2019 |  Andreas Alamommo | 101,5 m | MM-kilpailut 2019 |  |
| 28.2.2019 |  Peter Prevc | 102,5 m | MM-kilpailut 2019 |  |
| 28.2.2019 |  Daiki Itō | 104,0 m | MM-kilpailut 2019 |  |
| 28.2.2019 |  Richard Freitag | 104,5 m | MM-kilpailut 2019 |  |
| 28.2.2019 |  Jevgeni Klimov | 104,5 m | MM-kilpailut 2019 |  |
| 28.2.2019 |  Stefan Kraft | 106,0 m | MM-kilpailut 2019 |  |
| 28.2.2019 |  Kamil Stoch | 107,0 m | MM-kilpailut 2019 |  |
| 28.2.2019 |  Ryōyū Kobayashi | 108,5 m | MM-kilpailut 2019 |  |
| 2.3.2019 |  Dawid Kubacki | 112,0 m | MM-kilpailut 2019 |  |
| 2.3.2019 |  Ryōyū Kobayashi | 113,0 m | MM-kilpailut 2019 |  |
Toni-Seelos-Olympiaschanze > Mäkiennätyksen kehittyminen (naiset)

Naisten mäkiennätyksen 108,5 metriä on hypännyt Nika Križnar.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.1.2005 |  Daniela Iraschko | 96,5 m | Talviuniversiadit 2005 |  |
| 22.1.2014 |  Daniela Iraschko | 104,0 m |  |  |
| 6.2.2016 |  Julia Huber | 107,5 m | Austria Cup |  |
| 26.2.2019 |  Valentina Sderzhikova | 70,5 m | MM-kilpailut 2019 |  |
| 26.2.2019 |  Marta Křepelková | 75,0 m | MM-kilpailut 2019 |  |
| 26.2.2019 |  Léa Lemare | 88,0 m | MM-kilpailut 2019 |  |
| 26.2.2019 |  Elena Runggaldier | 93,5 m | MM-kilpailut 2019 |  |
| 26.2.2019 |  Eva Pinkelnig | 99,5 m | MM-kilpailut 2019 |  |
| 26.2.2019 |  Ramona Straub | 106,0 m | MM-kilpailut 2019 |  |
| 26.2.2019 |  Maren Lundby | 108,0 m | MM-kilpailut 2019 |  |
| 27.2.2019 |  Katharina Althaus | 108,0 m | MM-kilpailut 2019 |  |
| 2.3.2019 |  Nika Križnar | 108,5 m | MM-kilpailut 2019 |  |
| 18.12.2021 |  Nika Prevc | 109,5 m | Alpen Cup |  |
Toni-Seelos-HS75

Toni-Seelos-HS75-hyppyrimäki rakennettiin vuonna 2010 vuoden 2012 nuorten talviolympialaisten mäkihyppykilpailuja varten. Nuorten talviolympialaisissa 2012 miesten kilpailun voitti slovenialainen Anže Lanišek, naisten kilpailun voitti japanilainen Sara Takanashi ja sekajoukkuekilpailun voitti Saksa joukkueella Katharina Althaus, Tom Lubitz ja Andreas Wellinger.
Toni-Seelos-HS75 > Mäkiennätyksen kehittyminen (miehet)

Mäkiennätyksen 81,0 metriä on hypännyt Anže Lanišek
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 22.1.2011 |  Simon Greiderer | 80,5 m | Tirolin-mestaruuskilpailut |  |
| 14.1.2012 |  Anže Lanišek | 81,0 m | Nuorten talviolympialaiset 2012 |  |
Toni-Seelos-HS75 > Mäkiennätyksen kehittyminen (naiset)

Naisten mäkiennätyksen 79,5 metriä on hypännyt Sara Takanashi
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 12.1.2012 |  Taylor Henrich | 72,0 m | Nuorten talviolympialaiset 2012 |  |
| 12.1.2012 |  Sara Takanashi | 76,0 m | Nuorten talviolympialaiset 2012 |  |
| 12.1.2012 |  Sara Takanashi | 79,5 m | Nuorten talviolympialaiset 2012 |  |
Orimattilan Sanomat

| Orimattilan Sanomat |
| --- | --- |
Entiset nimet:  Pitäjäsanomat (vuoteen 1986)
Lehtityyppi:  paikallislehti
Kustantaja:  Pitäjäsanomat Oy
ISSN:  ISSN 1236-6609
Levikki:  3440 (LT 2018)
Perustettu:  1951
Päätoimittaja:  Kullervo Hakama
Kotikunta:  Orimattila
Kotimaa:  Suomi
Ilmestymistiheys:  2 kertaa viikossa, tiistai ja torstai
Kieli:  suomi
Aiheesta muualla
Orimattilansanomat.fi
Orimattilan Sanomat (ent. Pitäjäsanomat) on Orimattilassa, Myrskylässä ja  Pukkilassa ilmestyvä paikallislehti. 
Lehti ilmestyy tiistaisin ja torstaisin. Lehti on myös luettavissa digiversiona.
Lehden päätoimittaja on Kullervo Hakama.
Lehti on perheomisteinen, ja sillä on viisi vakituista toimittajaa ja saman verran avustajia. Levikki on noin 3 440 kappaletta, vuosi 2018. Lehteä julkaisevassa Pitäjäsanomissa on kaikkiaan 11 vakituista työntekijää.
Lehden on perustanut vuonna 1951 sen pitkäaikainen päätoimittaja Valdemar Hakama yhdessä Eeva Hakaman ja Reino Räsäsen kanssa. Lehden nykyisen toimitalon paikalla Erkontiellä on sijainnut Eerakkala, josta ovat lähtöisin Erkon veljekset, muun muassa Helsingin Sanomien perustaja Eero Erkko.
Levikkialuetta ovat Orimattila, Artjärvi, Myrskylä ja Pukkila.
Päätoimittajat

Valdemar Hakama 1951–1976
Kullervo Hakama 1976–1984
Vesa Näveri 1984–2013
Kullervo Hakama 2013-
Orimattilan Pakaan työväentalo

| Orimattilan Pakaan työväentalo |
| --- | --- |
Sijainti:  Pakaa, Orimattila
Valmistumisvuosi:  1910
Purkuvuosi:  1930-luvulla
Rakennuttaja:  Pakaan työväenyhdistys
Runkorakenne:  hirsi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Orimattilan Pakaan työväentalo oli Orimattilan kaupungissa Pakaan kylässä sijainnut työväentalo.
Historiaa

Orimattilan Pakaan työväenyhdistys perustettiin vuonna 1906. Työväentalo rakennettiin vuonna 1910. Se sijaitsi ensin vuokratontilla, joka lunastettiin omaksi vuonna 1924. Talo oli suorakaiteen muotoinen hirsirakennus, jossa oli asunto ja juhlasali. Näyttämöä laajennettiin vuonna 1926, ja talo pystyttiin muutenkin pitämään kunnossa vuotuisten kesäjuhlien hyvillä tuotoilla. Näyttämön yläpuolella oli suurikokoinen teksti ”Kaikkien maiden köyhälistö – yhtykää!”. Työväentalo lienee purettu 1930-luvun lopulla. Yhdistyksen omistama tontti siirtyi Sosialidemokraattisen puolueen omistukseen vuonna 1960.
Padam

| ”Padam” Kwan |
| --- | --- | --- |

Singlen tiedot
 Albumilta: Dynasty
 Julkaistu: 2000
 Formaatti: CD
 Tyylilaji: pop
 Kesto: 03.32
 Levy-yhtiö: Universal Music
Listasijoitukset
  Suomen virallinen lista: 3.
Kwanin muut singlet
|   | ”Padam” 2000 | ”Late” 2001 |
Padam on suomalaisen Kwan -yhtyeen esikoissingle, joka julkaistiin vuonna 2000. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 3.
Kappaleet

Padam – 3.32
Deux Microphones, Deux Voix – 1.42
Aiheesta muualla

Padam discogs.com -sivustolla
Pauline Whittier

| Mitalit | Mitalit | Mitalit |  |
| --- | --- | --- | --- |
|  Pauline Whittier |  Pauline Whittier |  Pauline Whittier |  |
Maa:   Yhdysvallat
Naisten golf
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | Golf |  |
Pauline ”Polly” Whittier (9. joulukuuta 1876 Boston – 3. maaliskuuta 1946) oli yhdysvaltalainen golfaaja ja olympiamitalisti. Hän osallistui Pariisin olympialaisiin 1900, joissa hän voitti hopeaa.
Aiheesta muualla

Pauline Whittier Kansainvälinen olympiakomitea. (englanniksi)
Polly Whittier Bio, Stats, and Results Olympics at Sports-Reference.com. Arkistoitu 14.11.2012. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pauline Whittier
Käännös suomeksi
Pertti Turtiainen

Pertti Kalevi Turtiainen (s. 24. syyskuuta 1946 Tampere) on suomalainen poliitikko. Turtiainen oli kansanedustaja Vasemmistoliiton eduskuntaryhmässä vuosina 1999–2003. Ennen eduskuntauraansa Turtiainen työskenteli levyseppänä.
Turtiainen on kuulunut Kangasalan kunnanvaltuustoon vuodesta 1985 ja -hallitukseen 1991–? sekä Pirkanmaan maakuntavaltuustoon 1996–? ja -hallitukseen 1998–1999. Hänet valittiin kansanedustajaksi Pirkanmaan vaalipiiristä. Eduskunnassa Turtiainen kuului hallintovaliokuntaan, ja hän toimi sen varapuheenjohtajana.
Turtiainen on kuulunut TP-konepajan hallitukseen, Tradekan edustajistoon ja Finnveran hallintoneuvostoon. Hän on Metallityöväen liiton liittotoimikunnan jäsen. Vuonna 2009 Turtiainen vastusti Metalliliiton suunniteltua mutta toteutumatta jäänyttä hanketta yhdistyä Teollisuusalojen ammattiliittoon.
Orimattilan Jymy

| Orimattilan Jymy |
| --- | --- |

Perustettu:  1903
Paikkakunta:   Orimattila, Suomi
Lajit:  • Ammunta • Hiihto • Koripallo • Lentopallo • Yleisurheilu • Kuntoliikunta  • Uinti
Orimattilan Jymy (Jymy tai OrJy) on vuonna 1903 perustettu orimattilalainen urheilun yleisseura. Seuran lajeina ovat ammunta, hiihto, koripallo, lentopallo, uinti ja yleisurheilu. Seuralla on lisäksi naisjaosto ja kuntoliikuntajaosto.
Jymyn toiminta on muuttunut vuosien saatossa. Alkuperäisten suunnitelmien mukaan seuran tarkoitus oli toimia ainoastaan voimisteluseurana, mutta toiminta laajeni nopeasti muuhun urheiluun jo 1910-luvulla, ja voimistelu jäi lopulta kokonaan syrjään. 1960-luvulla Jymy muuttui eri lajien jaostolliseksi urheiluseuraksi.
Harrastajamäärältään Jymyn suurin laji on koripallo. Seuran miesten edustusjoukkue on pelannut parhaimmillaan I-divisioonassa kausina 1978–1982, 1995–1996 ja 1998–2002. 
Orimattilan Jymyn naiset nousivat koripallon SM-sarjaan kaudeksi 2008–2009 ja ylsivät tulokaskaudellaan sarjan neljännelle sijalle, häviten pronssiottelussa Kotkan Peli-Karhuille. Kaudella 2009-2010 seura sijoittui runkosarjassa seitsemänneksi, mutta luopui kauden jälkeen sarjapaikastaan.
Jymy on nostanut kattoon koripalloilijoidensa Reijo Penttilän, Kari Tuomin ja Marko Sunin pelipaidat.
Menestyneitä Jymyn urheilijoita

Arto Jääskeläinen
Väinö Kokkinen
Kristiina Mäkelä
Timo Nieminen
Matti Nummela
Paavo Palokangas
Ilmari Voutelin
Aiheesta muualla

Orimattilan Jymy
Peaches (yhtye)

Peaches oli ruotsalainen lapsiduo. Se oli aktiivinen vuosina 2000–2005. Peaches muodostettiin kahdesta tytöstä koe-esiintymisien perusteella. Sen jäsenistä nuorempi Tåve Wanning (s. 23. maaliskuuta 1992) oli projektin alkaessa kahdeksan vuotta, toinen jäsen Isabelle Erkendal (s. 23. heinäkuuta 1989) oli 11 vuotta. Viimeksimainitulla oli jo aikaisempaa esiintymiskokemusta sillä häneltä oli julkaistu single. Tåvella oli puolestaan taustaa tanssijana, hän oli voittanut kansallisen tason tanssikilpailun.
Peachesin ensimmäinen single "Rosa helikopter" (2001) menestyi hyvin, myyden Ruotsissa kultaa ja Norjassa platinaa. He julkaisivat myöhemmin muita singlejä mutta ne eivät saavuttaneet mainittavampaa menestystä. Vuodesta 2005 duo on ollut tauolla, kummankin jäsenen keskittyessä oman laulajanuran edistämiseen. Erkendal on nykyään mukana Pet Shop Boys -covereita esittävässä West End Girls -yhtyeessä.
Diskografia

Rosa helikopter (2001) (albumi)
Tomten jag vill ha en riktig jul (2002)
Fritt fall (2003) (albumi)
Daddy Cool (2004)
Aiheesta muualla

Kotisivu
Pertti Tuomala

Pertti Tuomala vuonna 1985.
Pertti Kalevi Tuomala (24. elokuuta 1931 Iitti – 5. kesäkuuta 2020 Helsinki) oli suomalainen vuorineuvos. Hän toimi Keskusosuusliike Hankkijan ja sen seuraajan Novera Oy:n pääjohtajana.
Tuomalan vanhemmat olivat maanviljelijä Toivo Tuomala ja Hilja Ahola. Hän valmistui ekonomiksi 1956, kauppatieteen kandidaatiksi 1964 ja maisteriksi 1966. Osuuspankkien Keskuspankin OKOn osastopäälliköksi Tuomala tuli 1956 ja johtokunnan sihteeriksi 1965. OKOn varatoimitusjohtajana hän työskenteli 1967–1970 ja sen jälkeen Teollistamisrahaston toimitusjohtajana 1970–1985. Hankkijan pääjohtaja Tuomalasta tuli 1986 Jorma Järven jälkeen, jolloin Hankkija oli jo suurissa taloudellisissa vaikeuksissa. Tuomala saneerasi Hankkijaa ja siirsi maataloustavarakaupan erilliseen yhtiöön, josta 1988 tuli SOK:n kanssa yhteinen maatalous- ja konekauppa. Vuonna 1990 Keskusosuusliike Hankkija yhtiöitettiin Novera Oy:ksi, ja se siirtyi Tuomalan johdolla yhä enemmän rakennustoimintaan, muun muassa yrityskauppojen avulla. Lama-aikana toteutetut toimet osoittautuivat kuitenkin epäonnistuneiksi, 1990 vuorineuvoksen arvon saanut Tuomala joutui eroamaan maaliskuussa 1992, ja heinäkuussa 1992 Novera Oy ajautui konkurssiin.
Tuomalan ensimmäinen puoliso vuodesta 1956 (ero) oli Anja Näsäkkälä ja toinen vuodesta on 1989 Mariitta Meurman.
Orilampi (Konnevesi)

| Orilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°32′48″N, 26°19′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Laskuoja:  oja Raatolampeen 
Järvinumero:  14.367.1.006
Mittaustietoja
Pinnankorkeus:  125,2 m  
Pituus:  250 m  
Leveys:  140 m  
Rantaviiva:  0,804 km  
Pinta-ala:  3,226 ha  
Saaria:  ei saaria 
 fiOrilampi 
Orilampi  on Keski-Suomessa Konnevedellä Sauvonniemen lähellä sijaitseva lampi.
Maantietoa

Lammen pinta-ala on 3,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Sulvallinjoen valuma-alueeseen (14.367) se kuuluu. Lammen vedenpinnan korkeus on 125,2 metriä mpy.
Parhaan draamasarjan Primetime Emmy -palkinto

Paras draamasarja on yksi Primetime Emmy -palkinnon palkintokategorioista.
Voittajat ja ehdokkaat > 1990-luku

| Vuosi | Voittaja | Muut ehdokkaat |
| --- | --- | --- |
| 1990 | L.A. Law |  China Beach  Aikahyppy  Kolkyt ja risat  Twin Peaks |
| 1991 | L.A. Law |  China Beach  Villi Pohjola  Aikahyppy  Kolkyt ja risat |
| 1992 | Villi Pohjola |  Kauas pois  L.A. Law  Kova laki  Aikahyppy |
| 1993 | Rooman sheriffi |  Kotijoukot  Kauas pois  Kova laki  Villi Pohjola |
| 1994 | Rooman sheriffi |  Kova laki  Villi Pohjola  NYPD Blue  Star Trek |
| 1995 | NYPD Blue |  Chicagon lääkärit  Teho-osasto  Kova laki  Salaiset kansiot |
| 1996 | Teho-osasto |  Chicagon lääkärit  NYPD Blue  Kova laki  Salaiset kansiot |
| 1997 | Kova laki |  Chicagon lääkärit  Teho-osasto  NYPD Blue  Salaiset kansiot |
| 1998 | Oikeus ja kohtuus |  Teho-osasto  Kova laki  NYPD Blue  Salaiset kansiot |
| 1999 | Oikeus ja kohtuus |  Teho-osasto  Kova laki  NYPD Blue  Sopranos |
Voittajat ja ehdokkaat > 2000-luku

| Vuosi | Voittaja | Muut ehdokkaat |
| --- | --- | --- |
| 2000 | West Wing |  Teho-osasto  Kova laki  Oikeus ja kohtuus  Sopranos |
| 2001 | West Wing |  Teho-osasto  Kova laki  Oikeus ja kohtuus  Sopranos |
| 2002 | West Wing |  24  CSI  Kova laki  Mullan alla |
| 2003 | West Wing |  24  CSI  Mullan alla  Sopranos |
| 2004 | Sopranos |  24  CSI  Joanin salaisuus  West Wing |
| 2005 | Lost |  24  Deadwood  Mullan alla  West Wing |
| 2006 | 24 |  Greyn anatomia  House  Sopranos  West Wing |
| 2007 | Sopranos |  Boston Legal  Greyn anatomia  Heroes  House |
| 2008 | Mad Men |  Boston Legal  Damages  Dexter  House  Lost |
| 2009 | Mad Men |  Big Love  Breaking Bad  Damages  Dexter  House  Lost |